Temeljem članka 7. točaka b) i n), članka 64. stavka 1. točke c. i stavka 3., članka 68. stavka 1. i 3. i članka 70. Zakona o Centralnoj banci Bosne i Hercegovine (“Službeni glasnik BiH”, broj: 1/97, 29/02, 8/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine, na 8. sjednici održanoj dana 22.05.2024. godine, donosi

# **O D L U K U**

**o prikupljanju podataka i diseminaciji kompiliranih statistika za monetarni i financijski sektor, vanjski sektor, vladine financije i financijske račune i javni/vladin dug Bosne i Hercegovine**

**DIO PRVI – UVODNE ODREDBE**

**Članak 1.**

**(Predmet odluke)**

Ovom odlukom propisuju se podatci o ekonomskim i financijskim kretanjima (u daljnjem tekstu: podatci) koje su mjerodavne institucije Bosne i Hercegovine (u daljnjem tekstu: BiH), Federacije Bosne i Hercegovine (u daljnjem tekstu: FBiH), Republike Srpske (u daljnjem tekstu: RS), Brčko distrikta Bosne i Hercegovine (u daljnjem tekstu: Brčko distrikt) i kantona, komercijalne banke, društva za osiguranje i reosiguranje, mikrokreditne organizacije, društva za lizing, investicioni fondovi, brokerske kuće, burze i ostale nebankarske financijske institucije, poduzeća, strana veleposlanstva i međunarodne organizacije locirane u BiH, obvezne dostavljati Centralnoj banci Bosne i Hercegovine (u daljnjem tekstu: Centralna banka), za izradu statistika monetarnog i financijskog sektora, statistika vanjskog sektora i statistika vladinih financija, financijskih računa i javnog/vladinog duga.

**DIO DRUGI – PODATCI ZA STATISTIKU MONETARNOG I FINANCIJSKOG SEKTORA**

**Članak 2.**

**(Sadržaj podataka za statistiku monetarnog i financijskog sektora)**

(1) Podatci za statistiku monetarnog i financijskog sektora, u smislu ove odluke, obuhvaćaju podatke iz oblasti statistike:

1. monetarnog/bankarskog sektora,
2. ostalog nebankarskog financijskog sektora (u daljnjem tekstu: OFI sektor),
3. prosječnih aktivnih i pasivnih ponderiranih kamatnih stopa za nove i postojeće poslove sa pratećim iznosima.

(2) Podatci za kompilaciju monetarnog/bankarskog i OFI sektora predstavljaju stanje i strukturu financijskih sredstava i obveza monetarnog/bankarskog sektora i OFI sektora za određeno razdoblje.

(3) Podatci o kamatnim stopama na kredite i depozite sektora privatnih poduzeća i stanovništva i njima pripadajući iznosi predstavljaju kamatne stope i iznose za novougovorene poslove kao i za stanja određenih kategorija kredita i depozita za određeno razdoblje.

**Članak 3.**

**(Dostavljanje podataka za statistiku monetarnog/bankarskog sektora)**

(1) Podatke za statistiku monetarnog/bankarskog sektora Centralnoj banci dostavljaju sve banke iz BiH,u formi bilance stanja po shemi Međunarodnog monetarnog fonda (u daljnjem tekstu: MMF), analitičke podatke za svaki kredit pojedinačno o potraživanjima od svih razina vlada i fondova u BiH, podatke o depozitima sektora vlade u BiH, deviznoj poziciji banaka, kreditima stanovništvu po namjeni, depozitima stanovništva po ročnosti, kreditima sa valutnom klauzulom, escrow računima, pasivnom podbilance.

(2) Određeni broj banaka izabranih na bazi uzorka po veličini aktive i plasiranih kredita sudjeluje u tromjesečnom anketnom istraživanju o kreditnim aktivnostima banaka u BiH.

**Članak 4.**

**(Dostavljanje podataka za statistiku OFI sektora)**

(1) Podatke za statistiku OFI sektora Centralnoj banci u formi bilance stanja, po shemi MMF-a, dostavljaju slijedeće institucije iz BiH: društva za osiguranje i reosiguranje, mikrokreditne organizacije, društva za lizing, investicioni fondovi, brokerske kuće, burze i po potrebi ostale institucije iz sektora OFI.

(2) Institucije iz stavka (1) ovog članka Centralnoj banci dostavljaju i bilance stanja i uspjeha izrađene sukladno domaćoj zakonskoj regulativi.

**Članak 5.**

**(Dostavljanje podataka za statistiku kamatnih stopa)**

(1) Podatke za statistiku kamatnih stopaCentralnoj banci dostavljaju sve banke iz BiH, a odnose se na prosječne ponderirane nominalne kamatne stope na novougovorene i postojeće poslove odnosno kredite i depozite za sektor poduzeća i stanovništva na godišnjoj osnovi klasificirane po valutnoj strukturi, namjeni, obimu kredita.

(2) Uz kamatne stope banke dostavljaju i njima pripadajuće iznose.

**Članak 6.**

**(Dostavljanje podataka za statistiku monetarnog i financijskog sektora)**

(1) Podatke za potrebe obavljanja poslova iz mjerodavnosti organizacijskog oblika za statistiku monetarnog i financijskog sektora, interno dostavljaju organizacijski oblici Centralne banke, kako slijedi:

1. organizacijski oblik mjerodavan za monitoring i analize dostavlja podatke o kupovini i prodaji KM, podatke o obveznoj rezervi, tečajnoj listi, deviznim rezervama na dnevnoj osnovi,
2. organizacijski oblik mjerodavan za platne sisteme dostavlja podatke o transakcijama u platnom prometu i podatke o broju i iznosu kreditnih partija po sektorima,
3. organizacijski oblik mjerodavan za računovodstvo i financije dostavlja bilancu stanja Centralne banke, izvješće o financijskom položaju Centralne banke, monetarnom zlatu, valutnoj strukturi deviznih rezervi Centralne banke,
4. organizacijski oblik mjerodavan za servisiranje vanjskog duga i odnose BiH sa međunarodnim financijskim institucijama IMF dostavlja IMF račune na neto osnovi.

(2) Organizacijski oblik mjerodavan za statistiku monetarnog i financijskog sektora Centralne banke, sa burzi u BiH preuzima i objavljuje podatke o prometu vrijednosnih papira, podatke o tržišnoj kapitalizaciji i indeksima na burzama.

**Članak 7.**

**(Dostavljanje podataka iz agencija za bankarstvo)**

Na zahtjev Centralne banke, agencije za bankarstvo entiteta dostavljaju podatke iz bilance stanja i bilance uspjeha komercijalnih banaka radi usuglašavanja sa podatcima, sa kojima raspolaže Centralna banka.

**DIO TREĆI – PODATCI ZA STATISTIKU VANJSKOG SEKTORA**

**Članak 8.**

**(Sadržaj podataka za statistiku vanjskog sektora)**

(1) Podatci za statistike vanjskog sektora, u smislu ove odluke, obuhvaćaju podatke iz oblasti statistike platne bilance (BoP), statistike međunarodne investicijske pozicije (IIP), statistike ukupnog vanjskog duga (EDS), statistike izravnih investicija (DI), statistike portfolio investicija, statistike međunarodne trgovine uslugama (ITSS), statistike realnog i nominalnog efektivnog tečaja valute (REER i NEER), statistike BiH podružnica u inozemstvu (Outward FATS – OFATS), te ostale statistike iz vanjskog sektora sukladno usvojenim međunarodnim metodologijama, regulativama i smjernicama.

(2) Podatci za kompilacije spomenutih statistika su iz kategorija transakcija i stanja roba, usluga, primarnog i sekundarnog dohotka, kapitalnih i ostalih transakcija te financijskih transakcija i stanja iz oblasti izravnih, portfolio i ostalih investicija, financijskih derivata i rezervne aktive.

**Članak 9.**

**(Dostavljanje podataka za statistiku vanjskog sektora)**

Podatke za izradu statistika vanjskog sektora Centralnoj banci dostavljaju:

1. Ministarstvo vanjske trgovine i ekonomskih odnosa BiH – podatci prikupljeni od Registra poslovnih subjekata Federacije Bosne i Hercegovine, Agencije za posredničke informatičke i financijske usluge (APIF) i Registra poslovnih subjekata Brčko distrikta Bosne i Hercegovine o registraciji poduzeća u FBiH, RS i BD sa vlasničkim udjelom nerezidenata u osnovnom kapitalu – izravne strane investicije u BiH, podatci o poduzećima koja su zatražila dozvolu za iznos sredstava iz BiH u inozemstvo u svrhu osnivanja poduzeća – izravna strana investicija prema vani;
2. Ministarstvo financija i trezora BiH – podatci o povlačenju kreditnih i grant sredstava;
3. Ministarstvo inozemnih poslova BiH – podatci o troškovima bh. veleposlanstava u inozemstvu, plaće i naknade nerezidentnom osoblju;
4. Ministarstvo komunikacija i prometa Bosne i Hercegovine – podatci o godišnjim CEMT dozvolama;
5. Ministarstvo sigurnosti BiH – Služba za poslove sa strancima – podatci o odobrenom privremenom boravku stranaca u BiH temeljem obrazovanja;
6. Uprava za neizravno oporezivanje BiH – podatci o nemonetarnom zlatu, o uvozu i izvozu robe za okvir istraživanja za trgovinske kredite, o iznošenju i iznošenju gotovine fizičkih i pravnih osoba;
7. Agencija za statistiku BiH – indeks potrošačkih cijena, podatci o turizmu – svrha dolazaka turista, broj noćenja ukupno i po zemljama, podatci o međunarodnom prometu, podatci o građevinskim radovima u inozemstvu, podatci o robnoj razmjeni, podatci o nacionalnim zdravstvenim računima, indeks proizvođačkih cijena industrije, BDP, indeks prometa industrije;
8. Ministarstvo za ljudska prava i izbjeglice – podatci o broju emigranata i državi odredišta, izdate radne dozvole strancima;
9. Agencija za identifikacijske isprave, evidenciju i razmjenu podataka BiH (IDEEA) – evidencija i razmjena podataka BiH (broj proizvedenih putnih isprava);

Direkcija za civilno zrakoplovstvo BiH (BHDCA) – podatci o prometu bh. zračne luke – međunarodni letovi;

1. Agencija za pružanje usluga u zračnoj plovidbi (BHANSA) – podatci o preletima, terminalnim uslugama, radarska slika;
2. Nezavisni Operator Sistema u BiH (NOS) – podatci o transmisiji električne energije;
3. Federalno ministarstvo financija – podatci o registriranom vanjskom zaduženju/odobrenju fizičkih i pravnih osoba iz Federacije BiH;
4. Agencija za nadzor osiguranja Federacije BiH – podatci o financijskom poslovanju osiguravajućih društava;
5. Zavod za mirovinsko i invalidsko osiguranje Federacije BiH – podatci o isplaćenim mirovinama u inozemstvu;
6. Zavod za statistiku Federacije BiH – podatci o željezničkom prometu, podatak o visokoj naobrazbi, podatci o turizmu (svrha dolazaka turista, broj noćenja), podatci o građevinskim radovima u inozemstvu;
7. Financijsko-informatička agencija FBiH (FIA) – godišnji pokazatelji poslovanja za gospodarstvena društva u FBiH, podatci iz godišnjih financijskih izvješća gospodarstvenih društava u FBiH (stavke ukupnog kapitala, obveze prema inozemstvu i potraživanja iz inozemstva, podatci o poslovnom rezultatu, podatci o isplatama vlasničkih prihoda (dividende) i druge povezane stavke iz bilance stanja i bilance uspjeha);
8. Registar vrijednosnih papira FBiH – podatci o vlasničkim udjelima nerezidenata u vlasničkoj strukturi pojedinačnih dioničkih društava, informacije o vlasničkim preuzimanjima;
9. Željeznice Federacije Bosne i Hercegovine – podatci o željezničkom prometu;
10. Ministarstvo financija Republike Srpske – podatci o registriranim kreditnim poslovima sa inozemstvom;
11. Zavod za statistiku Republike Srpske – podatci o visokoj naobrazbi, podatci o turizmu (svrha dolazaka turista, broj noćenja);
12. Agencija za posredničke, financijske i informatičke usluge RS (APIF) – podatci iz godišnjih financijskih izvješća gospodarstvenih društava u RS (stavke ukupnog kapitala, obveze prema inozemstvu i potraživanja iz inozemstva, podatci o poslovnom rezultatu gospodarstvenih društava, isplatama vlasničkih prihoda i druge povezane stavke iz bilance stanja i bilance uspjeha);
13. Agencija za osiguranje Republike Srpske – podatci o financijskom poslovanju osiguravajućih društava u RS-u;
14. Fond za mirovinsko i invalidsko osiguranje Republike Srpske – podatci o isplaćenim mirovinama u inozemstvu;
15. Centralni registar vrijednosnih papira RS – podatci o vlasničkim udjelima nerezidenata u vlasničkoj strukturi pojedinačnih akcionarskih društava, informacije o vlasničkim preuzimanjima;
16. Željeznice Republike Srpske – podatci o željezničkom prometu;
17. Rezidentne komercijalne banke – podatci o plaćanju/naplati u/iz inozemstva, podatci o izravnim investicijama, podatci o osnovnom i ukupnom kapitalu, obvezama prema inozemstvu i potraživanjima iz inozemstva, podatci o rezultatu poslovanja i isplatama vlasničkih prihoda;
18. Ostale financijske institucije (sve financijske institucije osim banaka) – podatci o izravnim investicijama, podatci o osnovnom i ukupnom kapitalu, obvezama prema inozemstvu i potraživanjima iz inozemstva, podatci o rezultatu poslovanja i isplatama vlasničkih prihoda,
19. Pravne osobe čija djelatnost je u domeni usluga međunarodnog transporta, obavljanja telekomunikacijskih i poštanskih usluga, međunarodnih usluge osiguranja, usluga procesuiranja robe u stranom vlasništvu (lohn poslovi), vanjsko-trgovinskih odnosa, izravnih investicija – dostavljaju podatke o navedenim uslugama, o osnovnom i ukupnom kapitalu, obvezama prema inozemstvu, potraživanjima iz inozemstva, o rezultatu poslovanja i isplatama vlasničkih prihoda;
20. Međunarodne organizacije i strana veleposlanstva na teritoriju BiH – prosječan broj stranog osoblja u BiH;
21. Sarajevska burza – podatci o trgovanju dionicama i tržišnoj cijeni dionica dioničkih društava sa izravnim ulaganjem iz inozemstva, informacije o vlasničkim preuzimanjima i informacije o isplati dividende dioničarima;
22. Banjalučka burza – podatci o trgovanju akcijama i tržišnoj cijeni akcija akcionarskih društava sa izravnim ulaganjem iz inozemstva, informacije o vlasničkim preuzimanjima i informacije o isplati dividende akcionarima;
23. Međunarodni aerodrom Sarajevo – podatci o prihodima od prodaje učinaka na stranom tržištu i usluga čišćenja i održavanja zrakoplova;
24. Međunarodni Aerodrom Banja Luka – podatci o prihodima od prodaje učinaka na stranom tržištu i usluga čišćenja i održavanja zrakoplova,
25. Zračna luka Mostar – podatci o prihodima od prodaje učinaka na stranom tržištu i usluga čišćenja i održavanja zrakoplova);
26. Međunarodni aerodrom Tuzla – podatci o prihodima od prodaje učinaka na stranom tržištu i usluga čišćenja i održavanja zrakoplova.

**DIO ČETVRTI – PODATCI ZA STATISTIKU VLADINIH FINANCIJA I FINANCIJSKIH RAČUNA I STATISTIKU JAVNOG/VLADINOG DUGA**

**Članak 10.**

**(Sadržaj podataka za statistiku vladinih financija i financijskih računa i statistiku javnog/vladinog duga**)

Podatci za izradu statistike vladinih financija i financijskih računa, u smislu ove Odluke, obuhvaćaju podatke iz oblasti statistike vladinih financija (GFS), podatke iz oblasti financijskih računa (FA) i podatke iz oblasti statistika javnog/vladinog duga, kako slijedi:

1. Podatci o izvršenju proračuna, računu prihoda i rashoda, godišnjem izvješću o izvršenju proračuna, bilance stanja, novčanim tijekovima, kapitalnim izdatcima i financiranju i tekstualni dio izvješća (godišnja razina),
2. Podatci o izvršenju proračuna za sve proračunske izviještene jedinice centralne vlade i fondova socijalnog osiguranja (tromjesečna razina),
3. Bruto bilanca za izvještajne jedinice proračunske centralne vlade (tromjesečna i godišnja razina),
4. Podatci o stanju vanjskog duga BiH, angažiranim sredstvima i servisiranju vanjskog duga,
5. Podatci o HOV,
6. Podatci o depozitima vlada kod domaćih banaka,
7. Podatci o kreditima vlada i fondova socijalnog osiguranja kod domaćih banaka (potraživanja komercijalnih banaka),
8. Podatci o vlasničkim udjelima vlada,
9. Podatci o prikupljenim prihodima na Jedinstveni račun Uprave za neizravno oporezivanje, kao i raspodjelu sredstava sa Jedinstvenog računa Uprave za neizravno oporezivanje korisnicima prihoda,
10. Podatci o uplatama krajnjih korisnika kredita u proračun FBiH za servis VD.

**Članak 11.**

**(Dostavljanje podataka za statistiku vladinih financija i financijskih računa i statistiku javnog/vladinog duga**)

(1) Podatke za kompilaciju statistike vladinih financija i financijskih računa i statistiku javnog/vladinog duga Centralnoj banci dostavljaju**:**

1. Ministarstvo financija i trezora BiH,
2. Uprava za neizravno oporezivanje BiH,
3. Federalno ministarstvo financija FBiH,
4. Ministarstvo financija RS,
5. Odjel za proračun i financije Brčko distrikta,
6. Kantonalna ministarstva financija,
7. Zavod zdravstvenog osiguranja i reosiguranja FBiH,
8. Federalni zavod za zapošljavanje FBiH,
9. Fond zdravstvenog osiguranja RS,
10. Zavod za zapošljavanje RS,
11. Zavod za zapošljavanje BD,
12. Fond zdravstvenog osiguranja BD,
13. Javni fond za dječju zaštitu RS,
14. Fond solidarnosti i liječenje oboljenja stanja i povreda djece u inozemstvu RS,
15. Kantonalni zavodi za zdravstveno osiguranje i kantonalni zavodi za zapošljavanje,
16. Fond za profesionalnu rehabilitaciju i zapošljavanje osoba sa invaliditetom FBiH,
17. Fond za profesionalnu rehabilitaciju i zapošljavanje invalida RS,
18. JP Autoceste FBiH,
19. JP Ceste FBiH,
20. JP Autoputevi RS,
21. JP Putevi RS,
22. JP Putevi Brčko BD,
23. Sarajevska burza vrijednosnih papira SASE,
24. Banjalučka Berza,
25. Analitički pregled kredita komercijalnih banaka,
26. Valutna struktura kredita vladi za GFS,
27. Izvješće o ulaganjima Raiffeisen OIF,
28. Depoziti vlada i fondova socijalnog osiguranja.

(2) Podatci za kompilaciju statistike vladinih financija i financijskih računa se dostavljaju u formi financijskih izvješća institucija iz stavka (1) ovog članka, na obrascima koje su utvrdila mjerodavna ministarstva financija.

(3) Podatci iz stavka (2) ove odluke se koriste u svrhu kompilacije statistike, sukladno MMF GFSM 2014 i ESA 2010 metodologijama.

**DIO PETI – PRIKUPLJANJE PODATAKA**

**Članak 12.**

(1) Podatke iz drugog, trećeg i četvrtog dijela ove odluke Centralna banka prikuplja sukladno osnovama metodologije za statistiku monetarnog i financijskog sektora, statistiku vanjskog sektora, statistiku vladinih financija i javnog/vladinog duga BiH i Propisa koji uređuje način i rokove prikupljanja podataka i diseminacije statističkih izvješća za statistiku monetarnog i financijskog sektora, statistiku vanjskog sektora, statistiku vladinih financija i javnog/vladinog duga BiH koju donosi Centralna Banka.

(2) Obrasce za prikupljanje podataka iz stavka (1) ovog članka Centralna banka dostavlja u elektronskoj formi ili pisanom obliku izvorima statističkih podataka navedenim u tekstu ove odluke.

**DIO ŠESTI – KOMPILIRANJE I DISEMINACIJA STATISTIČKIH IZVJEŠĆA**

**Članak 13.**

**(Diseminacija kompiliranih statističkih izvješća)**

Centralna banka, sukladno ovoj odluci, prikuplja podatke i vrši diseminaciju kompiliranih statističkih izvješća u oblastima:

1. statistike monetarnog i financijskog sektora,
2. statistike vanjskog sektora,
3. statistike vladinih financija i financijskih računa i javnog/vladinog duga.

**Član 14.**

**(Diseminacija kompiliranih statističkih izvješća u oblasti statistike monetarnog i financijskog sektora)**

(1) U oblasti statistike monetarnog i financijskog sektora Centralna banka kompilira i vrši diseminaciju sljedećih statističkih izvješća:

1. Tablice statistike monetarnog/bankarskog sektora su:
   1. Monetarni agregati,
   2. Monetarni pregled,
   3. Bilanca stanja Centralne banke BiH,
   4. Devizne rezerve Centralne banke BiH,
   5. Kupovina i prodaja konvertibilne marke,
   6. Prosječne obvezne rezerve,
   7. Obvezne rezerve po obračunskim razdobljima,
   8. Konsolidirani bilanci komercijalnih banaka BiH, FBiH i RS,
   9. Ukupni krediti i depoziti,
   10. Sektorska, ročna i valutna struktura kredita,
   11. Sektorska, ročna i valutna struktura depozita,
   12. Krediti stanovništvu po namjeni,
   13. Krediti sa valutnom klauzulom,
   14. Pregled prosječnih srednjih tečajeva,
   15. Transakcije u platnom prometu,
   16. “Prilog 1SR – Bilanca stanja Centralne banke BiH“,
   17. “Prilog 2SR – Bilanca stanja komercijalnih banaka u BiH“,
   18. “Prilog 7a – Analitika kredita stanovništvu po namjeni sa tijekovima“,
   19. “Prilog 10a – Analitički pregled depozita komercijalnih banaka“ i
   20. “Prilog 12a – Analitički pregled kredita komercijalnih banaka“.
2. Tablice statistike sektora OFI su:
   1. Bilanca stanja ostalih financijskih institucija u BiH,
   2. Bilanca stanja osiguravajućih društava u BiH,
   3. Bilanca stanja investicijskih fondova u BiH
   4. Bilanca stanja lizing društava u BiH,
   5. Bilanca stanja mikrokreditnih organizacija u BiH,
   6. Bilanca stanja brokerskih kuća u BiH,
   7. Bilanca stanja burzi u BiH,
   8. Promet vrijednosnih papira na burzama u BiH,
   9. Tržišna kapitalizacija i indeksi na burzama u BiH i
   10. “Prilog 4SR – Bilanca stanja ostalih financijskih institucija“.
3. Tablice statistike kamatnih stopa su:
   1. Kamatne stope na kredite stanovništvu u KM,
   2. Kamatne stope na kredite stanovništvu u KM sa valutnom klauzulom,
   3. Kamatne stope na revolving kredite i kreditne kartice stanovništvu,
   4. Kamatne stope na kredite nefinancijskim poduzećima u KM,
   5. Kamatne stope na kredite nefinancijskim poduzećima u KM sa valutnom klauzulom,
   6. Kamatne stope na revolving kredite i kreditne kartice nefinancijskim poduzećima,
   7. Kamatne stope na depozite stanovništva,
   8. Kamatne stope na depozite nefinancijskih poduzeća,
   9. Iznosi kredita stanovništvu u KM,
   10. Iznosi kredita stanovništva u KM sa valutnom klauzulom,
   11. Iznosi revolving kredita i kreditnih kartica stanovništvu,
   12. Iznosi kredita nefinacijskim poduzećima u KM,
   13. Iznosi kredita nefinancijskim poduzećima u KM sa valutnom klauzulom,
   14. Iznosi revolving kredita i kreditnih kartica nefinancijskih poduzeća,
   15. Iznosi depozita stanovništva,
   16. Iznosi depozita nefinancijskih poduzeća.

(2) Izvješće Financial Access Survey (FAS) za MMF o dostupnosti financijskih usluga u zemlji,

(3) Izvješće Currency Composition of Foreign Exchange Reserves (COFER) za MMF o valutnoj kompoziciji deviznih rezervi Centralne banke,

(4) Izvješće Survey of Securities Held as Foreign Exchange Reserves (SEFER) o strukturi vrijednosnih papira koje su dio deviznih rezervi Centralne banke.

**Članak 15.**

**(Diseminacija kompiliranih statističkih izvješća u oblasti statistike vanjskog sektora)**

U oblasti statistike vanjskog sektora Centralna Banka kompilira sljedeća statistička izvješća:

1. Tromjesečno statističko izvješće o platnoj bilanci u BiH;
2. Tromjesečno statističko izvješće o međunarodnoj investicijskoj poziciji BiH;
3. Tromjesečno statističko izvješće o stanju ukupnog vanjskog duga BiH po sektorima kreditora, po sektorima dužnika, po instrumentima, po originalnoj ročnosti zaduženja, po valutama (strana valuta/domaća valuta – denominirani dug);
4. Statističko izvješće o stanju izravnih stranih investicija u BiH za prethodnu godinu uključujući i revizije povijesnih podataka po zemljama, po NACE Rev2 klasifikaciji djelatnosti, po zemljama i područjima djelatnosti sukladno NACE Rev2 klasifikacijom, po vrsti izravne investicije (green field/preuzimanje/...), izravne investicije po entitetskoj pripadnosti investiranog kapitala po zemljama i po djelatnostima
5. Tromjesečno statističko izvješće o tijekovima izravnih stranih investicija u BiH po zemljama, po NACE Rev2 klasifikaciji djelatnosti, izravne investicije po entitetskoj pripadnosti investiranog kapitala po zemljama i po djelatnostima;
6. Statističko izvješće o stanju izravnih stranih investicija iz BiH za prethodnu godinu uključujući i revizije povijesnih podataka po zemljama, po NACE Rev2 klasifikaciji djelatnosti;
7. Statističko izvješće o tijekovima izravnih stranih investicija iz BiH za prethodnu godinu uključujući i revizije povijesnih podataka po zemljama i po NACE Rev2 klasifikaciji djelatnosti;
8. Statističko izvješće za prethodnu godinu uključujući i revizije povijesnih podataka za potrebe izvješćivanja EU o međunarodnoj trgovini uslugama po zemljama i vrstama usluga u SDMX formatu;
9. Statističko izvješće za prethodnu godinu uključujući i revizije povijesnih podataka za potrebe izvješćivanja UNCTAD-a o međunarodnoj trgovini uslugama po zemljama i vrstama usluga;
10. Statističko izvješće za prethodnu godinu uključujući i revizije povijesnih podataka o međunarodnoj trgovini uslugama i izravnim investicijama za potrebe izvješćivanja CEFTA organizacije;
11. Mjesečno statističko izvješće o nominalnom i realnom efektivnom tečaju valute;
12. Mjesečno statističko sezonski prilagođeno izvješće o vanjskoj trgovini (za uvoz/izvoz robe);
13. Ostala statistička izvješća iz oblasti statistike vanjskog sektora propisani i definirani primijenjenim i usvojenim međunarodnim standardima i regulativama.

**Članak 16.**

**(Diseminacija kompiliranih statističkih izvješća u oblasti** **statistike vladinih financija i financijskih računa i javnog/vladinog duga)**

U oblasti statistike vladinih financija i financijskih računa i javnog/vladinog duga Centralna Banka kompilira slijedeća statistička izvješća:

1. Tromjesečno konsolidirano izvješće o operacijama centralne vlade BiH sukladno priručniku MMF GFSM 2014;
2. Godišnje konsolidirano izvješće o operacijama opće vlade BiH sukladno priručniku MMF GFSM 2014;
3. Tromjesečno izvješće o stanju vanjskog duga;
4. Mjesečno izvješće o servisiranju vanjskog duga;
5. Tromjesečna statistika o stanju javnog duga za potrebe Svjetske banke i MMF-a;
6. Set tablica sukladno transmisijskim programom Eurostata (ESA 2010 metodologija):

1) ESA Tablica 6 – Financijski računi po sektorima – tijekovi,

2) ESA Tablica 7 – Bilanca stanja za financijsku aktivu i pasivu,

3) ESA Tablica 27 – Tromjesečno izvješće financijskih računa opće vlade

4) ESA Tablica 28 – Tromjesečni dug opće vlade sukladno Mastriškom kriteriju.

1. Godišnji set tablica o proceduri prekomjernog deficita (EDP dio Aneksa 1, Aneks 3 i Aneks 4) sukladno transmisijskom programu Eurostata.

**Članak 17.**

**(Dostavljanje kompiliranih statističkih izvješća)**

Centralna banka kompilirana statistička izvješća, sukladno ovoj odluci, redovito dostavlja na mjesečnoj, tromjesečnoj i godišnjoj osnovi:

1. Međunarodnom monetarnom fondu (MMF),
2. Eurostatu,
3. Svjetskoj banci,
4. Banci za međunarodna poravnanja (BiS),
5. Europskoj banci za obnovu i razvitak (EBRD),
6. Konferenciji Ujedinjenih nacija o trgovini i razvitku (UNCTAD),
7. Tajništvu Srednjoeuropskog sporazuma o slobodnoj trgovini (CEFTA),
8. Fiskalnom vijeću BiH,
9. Web-stranica Centralne Banke BiH,
10. Korisnicima unutar Centralne Banke,
11. Ostalim internim i eksternim domaćim i inozemnim korisnicima sukladno dostavljenim zahtjevima.

**DIO SEDMI – PRIJELAZNE I ZAVRŠNE ODREDBE**

**Članak 18.**

**(Provedbeni spisi)**

Ovlašćuje se guverner Centralne banke da donese Osnove metodologije za statistiku monetarnog i financijskog sektora, statistiku vanjskog sektora, statistiku vladinih financija i javnog/vladinog duga BiH i Uputu o načinu i rokovima prikupljanja podataka i o diseminaciji statističkih izvješća za statistiku monetarnog i financijskog sektora, statistiku vanjskog sektora, statistiku vladinih financija i javnog/vladinog duga BiH.

**Članak 19.**

**(Primjena spisa koji su na snazi)**

Spisi doneseni temeljem odluke koja je važila do stupanja na snagu ove odluke primjenjivat će se do donošenja novih, sukladno ovoj odluci ukoliko nisu u suprotnosti sa njom.

**Članak 20.**

**(Prestanak važenja)**

Stupanjem na snagu ove odluke prestaje važiti Odluka oprikupljanju podataka za statistiku monetarnog i financijskog sektora, statistiku platne bilance, statistiku vladinih financija i vanjskog duga Bosne i Hercegovine (“Službenom glasniku BiH“, br. 101/06).

**Članak 21.**

**(Stupanje na snagu)**

(1) Ova Odluka stupa na snagu osmog dana od dana objavljivanja u “Službenom glasniku BiH“.

(2) Ova Odluka će se objaviti i u “Službenim novinama Federacije BiH“, “Službenom glasniku Republike Srpske“ i “Službenom glasniku Brčko distrikta BiH“.

**Predsjedateljica**

**Upravnog vijeća Centralne banke**

Broj: UV-122-02-1-1084-11/24 **Bosne i Hercegovine**

Sarajevo, 22.05.2024. godine

**GUVERNERKA**

**dr. Jasmina Selimović**